सरकारी एंबुलेंस खराब, रिपेयर का बजट नहीं
एंबुलेंस ठीक करने में डेढ़ लाख रुपये आएगा खर्च
भास्करन्यूज | सिरसा
सिविलअस्पताल की एंबुलेंस कुछ दिन पहले डिंग के पास एक्सीडेंट हो गई थी। स्वास्थ्य विभाग के अनुबंधित कर्मचारी ने इसका खर्च डेढ़ लाख बताया। मगर अब अनुबंधित मिस्त्री ने इसकी रिपेयर करने से इंकार कर दिया। साथ ही दूसरी बड़ी एंबुलेंस का डेंटिंग पेटिंग का काम करने से हाथ खड़े कर दिए। अब ये दोनों एंबुलेंस खराब हालत में सिविल अस्पताल में ही खड़ी हंै। क्योंकि सिविल अस्पताल के पास रिपेयर का बजट खत्म हो गया है, इसलिए मैकेनिक ने अब उधार पर एंबुलेंस का मरम्मत करना बंद कर दिया है। मरीजों को घर से अस्पताल पहुंचाने वाली अधिकतर एंबुलेंस कंडम हो चुकी हैं। लाखों रुपये हर माह इनकी रिपेयर पर खर्च हो रहे हैं। बजट के अभाव में स्वास्थ्य विभाग पिछले दो माह से इन गाड़ियों की रिपेयर का खर्च अदा नहीं कर पाया है। मैकेनिक ने अब खस्ताहालत एंबुलेंस की रिपेयर करने से इंकार कर दिया है। जिसके चलते एंबुलेंस चालक मरीजों के परिजन गाड़ियों को धक्का लगाने पर मजबूर हैं। लेकिन स्वास्थ्य विभाग इन खस्ता हालत गाड़ियों की सुध नहीं ले रहा है।
तीन महीने पहले जब बजट आया तो अनुबंधित मिस्त्री को एंबुलेंस मरम्मत का 6 लाख रुपये बिल अदा किया गया। मगर अब मरम्मत का खर्च उठाने के लिए स्वास्थ्य विभाग के पास पैसा नहीं है। जिले से हर दिन कंट्रोल रूम के 102 नंबर पर करीब 90 काल रिकार्ड होती हैं। आपातकालीन स्थिति में मरीजों को अस्पताल पहुंचाने के लिए फोन आता है। विभागीय अधिकारियों के अनुसार प्रत्येक गाड़ी करीब चार चक्कर लगाती है। जिसके तहत लगभग 90 मरीजों को इलाज के लिए अस्पताल में भर्ती किया जाता है। वहीं जच्चा-बच्चा को घर पहुंचाने में भी इन एंबुलेंस को इस्तेमाल किया जाता है। लेकिन अधिकतर एंबुलेंस पुरानी हो चुकी हैं। वहीं इनकी रिपेयर सही तरीके से नहीं हो पा रही है।
स्वास्थ्य विभाग की एंबुलेंस रिपेयर अनुबंधित एजेंसी संचालक जसवीर सिंह ने बताया कि उसकी डेढ़ लाख रुपए के करीब पेमेंट बकाया है। 2 माह से उसकी बकाया राशि का भुगतान नहीं हो पा रहा है। जिसके कारण गाड़ियों की रिपेयर करने में दिक्कत हो रही है। वे बकाया राशि का भुगतान होने पर ही गाड़ियों की रिपेयर का कार्य कर सकेंगे। इसके लिए अस्पताल प्रशासन को आगाह कर दिया गया है। जिला में 21 उप-स्वास्थ्य केंद्र 7 प्राथमिक स्वास्थ्य केंद्र हैं। जहां स्वास्थ्य विभाग ने सिविल अस्पताल सहित केवल 18 एंबुलेंस तैनात की हुई हैं। जिसमें 5 एंबुलेंस सिविल अस्पताल में लगाई गई हैं। इनमें 2 एएलएस, 2 किलकारी बैन 1 बीएलएस को लगाया था। जिनमें दोनों किलकारी बैन अपनी समय अवधि पूरी कर चुकी है। वहीं कालांवाली, डबवाली, खारियां, गोरीवाला, चौपटा डिंग स्वास्थ्य केंद्र में तैनात एंबुलेंस भी खस्ताहाल हो चुकी हैं। इसके साथ ही रोड़ी, चोटाला रानियां में एंबुलेंस सेवाएं नहीं मिल रही हैं।
गर्भवतीमहिलाओं जच्चा-बच्चा को रही दिक्कतें
सिविलअस्पताल में प्रतिदिन 15 से 20 डिलिवरियां होती हैं। गर्भवती महिलाओं को समय पर अस्पताल पहुंचाने की जिम्मेदारी एंबुलेंस चालक की होती है। लेकिन एंबुलेंस की खस्ताहालत के कारण चालकों की परेशानियां बढ़ जाती है। ऐसे में अधिकतर एंबुलेंस गर्भवती महिलाओं को लेने समयानुसार घर नहीं पहुंच पाती। परिजनों को निजी वाहन लेकर अस्पताल पहुंचना पड़ रहा है। वहीं अस्पताल से घर पहुंचने के लिए जच्चा-बच्चा को एंबुलेंस नहीं मिल पा रही है।
3 माह से एंबुलेंस चालकों का वेतन भी अटका
एंबुलेंसके तहत जिले में करीब 100 कर्मचारियों का स्टाफ तैनात है। जिनमें चालक अन्य स्टाफ शामिल हैं। जिन्हें पिछले 3 माह का वेतन नहीं मिल पाया है। वेतन नहीं आने का कारण बजट का अभाव बताया जा रहा है। वेतन समय पर नहीं मिलने के कारण कर्मचारियों में विभाग के खिलाफ भारी रोष है।
गाड़ियों की डिमांड का प्रस्ताव भेजा है
^एंबुलेंसपुरानी हो चुकी हैं। नई गाड़ियों की डिमांड का प्रस्ताव भेजा गया है। वहीं रिपेयर का बजट अगल से आता है। कुछ समय पूर्व मैकेनिक को पेमेंट की थी। लेकिन कुछ बकाया रह गया होगा। वे गाड़ियों की रिपेयर करवाने बारे बात करेंगे। \\\'\\\' डॉ.सूरजभान कंबोज, सिविल सर्जन, सिरसा।
सिरसा। सिविल अस्पताल में खस्ता हाल एंबुलेंस को धक्का लगाकर स्टार्ट करते चालक मरीजों के परिजन।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva